वस्तुगत तथ्य हेर्ने हो भने चाहिँ हामीले माने पनि वा नमाने पनि सशस्त्र जनयुद्ध र शान्तिपूर्ण संघर्षलाई एक–अर्काको परिपूरकका रूपमा प्रयोग गर्‍यौं । नेपाली क्रान्तिको मौलिकता, नेपालको बहुविविधताभित्रको वर्ग, जाति, क्षेत्र, लिङ्ग र भाषाभाषी जनताको मनोविज्ञान समेटेर नेपाली विशेषताकै पुँजीवादी जनवादी राजनीतिक क्रान्तिले सफता हासिल गरेको छ । र, मुलुक अब सामाजिक न्यायसहित विकास, समृद्धि र समाजवाद निर्माणको दिशामा अगाडि बढ्ने बिन्दुमा आइपुगेको छ ।
